Ohje otettu käyttöön kevättalvella 2018

# Wilma-ohjelman käyttövelvollisuus Jyväskylän perusopetuksessa

Mitkä Wilma-asiat ovat jokaisen opettajan velvollisuuksia?

* Wilma-viestien lukeminen ja tarvittaessa niihin vastaaminen pääsääntöisesti joka työpäivä
* poissaolojen merkitseminen saman päivän aikana
* tarvittaessa oppilaan tuen lomakkeiden täyttäminen
* käyttää Wilmaa osana arviointia: Antaa palautetta toiminnasta, korostuksena kannustava palaute.
* lukuvuosiarvioinnin tekeminen määräajassa
* arviointikeskustelun merkitseminen pidetyksi
* merkittävä tulevat kokeet oppilaiden ja huoltajien nähtäväksi (yläkoulussa Wilman koekalenteriin) Wilmalla tai peda.netilla
* ilmoittaa huoltajille esim. säätilan vaatimat liikuntasuunnitelman muutokset
* kirjattava tekemänsä toimenpiteet (luokasta poistaminen, esineen haltuunotto, kasvatuskeskustelu, jälki-istunto)
* pidettyjen tukiopetustuntien kirjaaminen

Yläkoulun opettajan on lisäksi

* ilmoitettava koetulokset koekalenterin ~~tai Wilma-viestien avulla~~

Luokanopettajan-luokanvalvojan on lisäksi

* seurattava luokan poissaoloja ja huoltajien tekemiä poissaolojen kuittauksia ja tarvittaessa ilmoitettava niistä rehtorille tai oppilashuoltoryhmälle
* seurattava yleisen tuen lomakkeiden kertymistä ja saatettava tarvittaessa asia oppilashuoltoryhmän käsittelyyn
* merkittävä Wilman Tuntimerkinnät-rekisteriin huoltajan anoma tai ennakolta ilmoittama poissaolo (rehtori tai koulusihteeri kirjaa rehtorin myöntämän poissaolon Primuksessa Poissaolomerkinnät-välilehdellä)
* perehdytettävä oppilaat Wilman käyttöön viimeistään kuudennen luokan alussa (tunnukset koulusihteeriltä)

Kouluittain sovittavia Wilma-toimintoja (jos otetaan käyttöön, velvoittaa kaikkia)

* käytetäänkö Wilman tuntipäiväkirjaa

Wilma on tarkoitettu napakkaan viestintään, se ei sovellu perusteelliseen keskusteluun. Myös käytettävissä olevan YS-ajan määrä on rajallinen.

Huoltajan viestiin vastataan lyhyesti. Mikäli näin toimiminen ei ole mahdollista tai mielekästä, viestimisen sijaan kannattaa soittaa huoltajalle. Tarvittaessa tulee kysyä rehtorilta apua.

Opettajalla ei ole velvollisuutta lukea huoltajan viestejä ilta-aikaan. Yöaikaan opettajan ei tule viestiä.

Wilma:

Kodin ja koulun tiedottaminen

Oppilasta koskevat viestit

Ei- henkilökunnan keskinäistä viestittelyä muissa, kuin oppilasasioissa!!

S-posti:

Koulutustiedotteet

Muu virallinen posti

Teams tms.

Koulupäivän asiat

Chat

Pedanet:

OPS-asiat

Kehittäminen

Viestinnän kaupunkikohtaiset periaatteet